Váš list číslo/zo dňa Naše číslo Vybavuje V Hrašnom

OcUHr – COV - 4/2021 Hučko/ 0905343395 29.03.2021

**Vec: Testovanie na COVID-19 v obci Hrašné v sobotu dňa 3.4.2021.**

**Testovanie na COVID-19** z dôvodu Covid automatu a pre návrat žiakov do škôl a škôlky bude aj **v obci Hrašné v miestnom Kultúrnom dome v sobotu dňa 3.4.2021 v čase od 08,00 hod. do 12,00 hod.** a to podľa Harmonogramu činnosti na Odbernom mieste.

*Predbežne sa testovanie na Covid-19 pripravuje pre prípad potreby podľa aktuálnej situácie a platných nariadení aj na sobotu dňa 10.4.2021, 17.4.2021 a 24.4.2021 tiež v čase 08,00 – 12,00 hod., pokiaľ nepríde ku zmene opatrení vládou SR!*

***Na testovanie si je potrebné priniesť so sebou identifikačnú kartu (občianský preukaz) a aktuálne svoje telefónne číslo*.**

Odberné mieste v Kultúrnom dome Hrašné je zriadené a určené prednostne na testovanie občanov a zamestnancov obce, ako i pracujúcich v obci Hrašné.

**Testovanie je dobrovoľné, je doporučené pre osoby od 10 rokov do 65 rokov, ktoré je potrebné pri pohybe mimo domácnosti** *( cesta do práce, k nástupu žiakov do školy a škôlky, rodičom k doprovodu žiaka do školy, škôlky a na ďalšie činnosti vymedzené vyhláškou ÚVZ SR a uznesením vlády SR, ...)* **a ktoré sa budú musieť preukazovať negatívnym testom alebo platným potvrdením lekára o prekonaní Covid 19 .**

**Testovanie bude v miestnom Kultúrnom dome** a za čakací priestor je určený miestny park ( pri Kultúrnom dome ) , pohyb osôb bude jednosmerne.

Zároveň všetkých občanov žiadam o dôrazné dodržiavanie pokynov na OM a všetkých prijatých – platných opatrení na celom katastrálnom území obce Hrašné.

***Občanom, ktorým nie je potreba sa preukazovať negatívnym testom ( ako priepustkou) odporúčam v prípade podozrenia na nákazu COVID-19, respektíve zhoršeného zdravotného stavu, aby ihneď kontaktovali svojho obvodného lekára a žiadali si to najkvalitnejšie možne vyšetrenie (PCR testy,...) dodržiavali karanténu a všetky platné nariadené hygienické opatrenia !!!***

**Harmonogram činnosti na odbernom mieste v KD v Hrašnom:**

07,30 – 08,00 – Príprava pracoviska

08,00 – 11,45 – Vykonávanie odberov na odbernom mieste

12,00 – 12,30 – Ukončenie činnosti na pracovisku a dezinfekcia OM

Starosta obce Hrašné

Mgr. Pavel Hučko